
KRETINGOS RAJONO SAVIVALDYBĖS ADMINISTRACIJOS
DIREKTORIUS

ĮSAKYMAS
DĖL PRIĖMIMO Į KRETINGOS RAJONO SAVIVALDYBĖS BENDROJO UGDYMO MOKYKLAS MOKYTIS PAGAL BENDROJO UGDYMO PROGRAMAS NENUMATYTŲ ATVEJŲ NAGRINĖJIMO KOMISIJOS SUDARYMO 

2025 m. vasario    d. Nr. A1-
Kretinga

[bookmark: _Hlk188280258]Vadovaudamasi Lietuvos Respublikos vietos savivaldos įstatymo 34 straipsnio 6 dalies 2 punktu, Priėmimo į Kretingos rajono savivaldybės bendrojo ugdymo mokyklas mokytis pagal bendrojo ugdymo programas tvarkos aprašo, patvirtinto Kretingos rajono savivaldybės tarybos 2024 m. lapkričio 28 d. sprendimu Nr. T2-393 „Dėl Priėmimo į Kretingos rajono savivaldybės bendrojo ugdymo mokyklas mokytis pagal bendrojo ugdymo programas tvarkos aprašo tvirtinimo“, 21 punktu bei atsižvelgdama į 2025 m. sausio 22 d. Ugdymo įstaigų vadovų pasitarimo protokolo Nr. R4-2 nutarimą:
1. [bookmark: _Hlk188429896]S u d a r a u šios sudėties Priėmimo į Kretingos rajono savivaldybės bendrojo ugdymo mokyklas mokytis pagal bendrojo ugdymo programas nenumatytų atvejų komisiją (toliau – Komisija):
Asta Burbienė, Kretingos rajono savivaldybės administracijos Švietimo skyriaus vedėja, komisijos pirmininkė;
[bookmark: _Hlk147733829]Lina Bruzdeilynienė, Kretingos rajono savivaldybės administracijos tarpinstitucinio bendradarbiavimo koordinatorė, narė;
Ona Palionienė, Kretingos rajono savivaldybės administracijos Juridinio skyriaus vedėjo pavaduotoja, narė;
Sonata Petravičienė, Kretingos rajono savivaldybės administracijos Švietimo skyriaus vyr. specialistė, komisijos sekretorė.
2. K v i e č i u Komisijos darbe narių teisėmis dalyvauti:
[bookmark: _Hlk147733858]Rasą Stonkuvienę, Kretingos r. Vydmantų gimnazijos direktorę;
Vaidotą Vaišienę, Kretingos rajono švietimo centro Pedagoginės psichologinės pagalbos skyriaus vedėją.
3. [bookmark: _Hlk191370971]P a v e d u Komisijai vadovautis Priėmimo į Kretingos rajono savivaldybės bendrojo ugdymo mokyklas mokytis pagal bendrojo ugdymo programas nenumatytų atvejų nagrinėjimo komisijos darbo reglamentu, patvirtintu 2025 m. sausio  27 d. Kretingos rajono savivaldybės administracijos direktoriaus įsakymu Nr. A1-39 „Dėl priėmimo į Kretingos rajono savivaldybės bendrojo ugdymo mokyklas mokytis pagal bendrojo ugdymo programas nenumatytų atvejų nagrinėjimo komisijos darbo reglamento patvirtinimo“.
4. N u s t a t a u, kad teisės aktas skelbiamas Kretingos rajono savivaldybės interneto svetainėje.

